29 மே 2005 ஒங்கொங் தமிழ் பண்பாட்டுக் கழகத் தலைவர் செ. முஹம்மது யூனுஸ் கல்வி அழியாத செல்வம் தீயால் எரிக்க முடியாது, தீயவர்களால் அபகரிக்க முடியாது, தீயவர்களால் அபகரிக்க முடியாது. கல்வியைப்பற்றியும் அதன் அருமை பெருமைகளைப் பற்றியும் தெளிவாகக் கூறாத அறிஞர்கள் இல்லை. நபிகள் நாயகம் முஹம்மது முஸ்தபா ரசூல் (ஸல்) அவர்கள் சீனாவுக்குச் சென்றேனும் கல்வியை கற்றுக் கொள்ளுங்கள் என்றும் கல்வியைத் தேடிச் சென்று அடையுங்கள் என்றும் சொல்லி இருக்கின்றார்கள். எண்ணும் எழுத்தும் கண்ணெணத்தகும் என்று ஔவை பிராட்டியார் கூறியிருக்கிறார். கல்வியின் முக்கியத்துவம் கண்ணோடு ஒப்பிடப்படுகிறது. "கண்ணுடையரென்பர் கற்றோர், மற்றிரண்டு புண்ணுடையோர் கல்லாதாவர்" என்று திருவள்ளுவர் கல்வி கற்றவர்களின் முகத்தில் உள்ளவைதான் கண்கள், கல்லாதவர்கள் முகத்தில் இருப்பவை கண்கள் அல்ல, புண்கள் என்று புகழ்கிறார். "கற்கை நன்றே கற்கை நன்றே, பிச்சை புகினும் கற்கை நன்றே" என்று அதிவீரராமபாண்டியர் அறிவிக்கிறார். மேற்கூறிய அறிஞர்களின் அறிவுகளை அலசினால் விரியும் கல்வியின் முக்கியத்துவத்தையும், தேவையையும், அவசியத்தையும், எங்கிருந்தாலும், எப்படியும் முயன்று அதை அடைய வேண்டும் என்பதே, அறிஞர்கள், மேதைகள் எல்லோருடைய கருத்தாகும். தமிழ் தாய்மொழி